open-index/open-wikipedia-markdown huggingface dataset:
יארגליס סביניה

**יארגליס סביניה הררה** (בספרדית: **Yargelis Savigne Herrera**; נולדה ב-13 בנובמבר 1984) היא אתלטית עבר קובנית. היא זכתה פעמיים ברציפות בתואר אלופת עולם (אוסקה 2007 וברלין 2009) וכן באליפות העולם באולם (ולנסיה 2008) בקפיצה משולשת.

## ביוגרפיה
סביניה נולדה בניסטו פרס, שבמחוז גואנטנמו.

במשחקים הפאן-אמריקאיים שנערכו בסנטו דומינגו הרפובליקה הדומיניקנית בשנת 2003 זכתה סיבניה במדליית ארד בקפיצה לרוחק בתוצאה של 6.40 מטר. 

באליפות העולם שנערכה בהלסינקי פינלנד בשנת 2005 זכתה סביניה במדליית כסף בקפיצה משולשת בשיא אישי חדש של 14.82 מטר, אחרי טרשיה-קיי סמית' מג'מייקה (5.11 מטר) ולפני אנה פייאטיך מרוסיה (14.78 מטר). נוסף לכך, היא סיימה במקום רביעי בקפיצה לרוחק בתוצאה של 6.69 מטר.

באליפות העולם באולם שנערכה במוסקבה רוסיה במרץ 2006 סיימה סביניה במקום חמישי בקפיצה משולשת בשיא אישי חדש של 14.72 מטר ובמקום שישי בקפיצה לרוחק בתוצאה של 6.51 מטר.

### אלופת עולם
במשחקים הפאן-אמריקאיים שנערכו בריו דה ז'ניירו ברזיל בסוף יולי 2007 זכתה סיבניה במדליית זהב בקפיצה משולשת בשיא משחקים חדש של 14.80 מטר ובמדליית ארד בקפיצה לרוחק בתוצאה של 6.66 מטר. חודש לאחר מכן, באליפות העולם שנערכה באוסקה יפן ב-31 באוגוסט היא זכתה במדליית זהב בקפיצה משולשת בשיא אישי חדש של 15.28 מטר, לפני טטיאנה לבדייבה מרוסיה (15.07 מטר) וחריסופי דווצי מיוון (15.04 מטר). 

באליפות העולם באולם שנערכה בולנסיה ספרד במרץ 2008 זכתה סביניה במדליית זהב בקפיצה משולשת בשיא אמריקה חדש של 15.05 מטר, לפני חריסופי דווצי שקבעה שיא לאומי חדש של 15.00 מטר ומריה שסטק מסלובניה (14.68 מטר). באולימפיאדת בייג'ינג (2008) שנערכה באוגוסט היא סיימה במקום השלישי בקפיצה משולשת בתוצאה של 15.05 מטר ובמקום 17 בקפיצה לרוחק בתוצאה של 6.49 מטר.

באליפות העולם שנערכה בברלין גרמניה בשנת 2009 זכתה סביניה במדליית זהב בקפיצה משולשת בתוצאה של 14.95 מטר, לפני בת ארצה מאבל גיי (14.61 מטר) ואנה פייאטיך (14.58 מטר) ובכך הגנה על תוארה.

באליפות העולם באולם שנערכה בדוחא קטר במרץ 2010 זכתה סביניה במדליית כסף בקפיצה משולשת בתוצאה של 14.86 מטר, אחרי אולגה ריפקובה מקזחסטן (15.14 מטר) ולפני אנה פייאטיך (14.64 מטר). 

באליפות העולם שנערכה בטגו קוריאה הדרומית ב-1 בספטמבר 2011 סיימה סביניה במקום שישי בקפיצה משולשת בתוצאה של 14.43 מטר. חודשיים לאחר מכן, במשחקים הפאן-אמריקאיים שנערכו בגוודלחרה מקסיקו ב-28 באוקטובר היא זכתה במדליית כסף בקפיצה משולשת בתוצאה של 14.36 מטר.

באליפות העולם באולם שנערכה באיסטנבול טורקיה במרץ 2012 סיימה סביניה במקום רביעי בקפיצה משולשת בתוצאה של 14.28 מטר, ס"מ אחד פחות ממדליית ארד. באולימפיאדת לונדון (2012) שנערכה באוגוסט היא סיימה במקום תשיעי בקפיצה משולשת בתוצאה של 14.12 מטר.

## שיאים אישיים
### אצטדיון
* קפיצה לרוחק: 6.91 מטר (2010)
* קפיצה משולשת: 15.28 מטר, התוצאה השביעית בכל הזמנים (2007)

### אולם
* קפיצה לרוחק: 6.79 מטר (2007)
* קפיצה משולשת: 15.05 מטר, התוצאה החמישית בכל הזמנים (2008)

## קישורים חיצוניים

קטגוריה:אלופי עולם באתלטיקה
קטגוריה:קופצות משולשת
קטגוריה:אתלטיות באולימפיאדת לונדון (2012)
קטגוריה:אתלטיות באולימפיאדת בייג'ינג (2008)
קטגוריה:אתלטיות קובניות
קטגוריה:ספורטאיות אולימפיות קובניות
קטגוריה:זוכות מדליית ארד אולימפית קובניות: אתלטיקה
קטגוריה:קובניות שנולדו ב-1984
קרונשטאדט (פירושונים)

**קרונשטאדט** (ברוסית: **Кронштадт**; בגרמנית: **Kronstadt**) – בתרגום מגרמנית "עיר הכתר" (המילה 'krone' פירושה 'כתר' ומקורה ב'corona' הלטינית)
פנינה רוזנבלום (מפלגה)

מפלגת **פנינה רוזנבלום** הייתה מפלגה בראשותה של אשת העסקים ודוגמנית העבר פנינה רוזנבלום. המפלגה הוקמה ב-1999, לקראת הבחירות לכנסת החמש עשרה ולראשות הממשלה, התמודדה לכנסת במערכת בחירות זו בלבד ולא נכנסה לכנסת, אולם המפלגה הייתה קרובה לעבור את אחוז החסימה.

בראשית 1997 הודיעה פנינה רוזנבלום שתרוץ לכנסת ברשימה עצמאית. בקמפיין שלה לכנסת התמקדה בין היתר בנושאים כמו קידום נשים.

בבחירות זכתה המפלגה ל-44,953 קולות, כ-4,500 קולות מתחת לאחוז החסימה (49,641 קולות).

המפלגה חתמה על הסכם עודפים (שלא התממש) עם מפלגת כח לגמלאים, שאף היא לא עברה את אחוז החסימה (קיבלה 37,525 קולות).

בשנים שלאחר מכן התמודדה רוזנבלום במסגרת הליכוד. בבחירות לכנסת ה-16 שובצה במקום ה-39, ובדצמבר 2005, לאחר התפטרותו של צחי הנגבי מהכנסת, הושבעה כחברת כנסת, וכיהנה עד אפריל 2006.

נכון ל-2023 המפלגה אינה פעילה אך עדיין רשומה ברשם המפלגות.

## מועמדים
**מועמדי המפלגה לכנסת ה-15 (1999)**

## הערות שוליים

קטגוריה:מפלגות בישראל שמעולם לא עברו את אחוז החסימה
קטגוריה:ישראל: מפלגות היסטוריות
קטגוריה:פנינה רוזנבלום
קטגוריה:מפלגות שהוקמו ב-1999
אנדרטת מרדסון

300px|ממוזער|שמאל
**אנדרטת מרדסון** (**Mémorial du Mardasson**) שליד העיירה בסטון שבבלגיה הוקמה לזכר השתתפותה של ארצות הברית בקרב על הבליטה במלחמת העולם השנייה.

האנדרטה ממוקמת מצפון מזרח לבסטון, שעליה הגנה הדיוויזיה המוטסת ה-101 האמריקאית ושסביבה ניטש אחד מקרבות המפתח באותה מערכה. המקום נבחר כאתר להקמת האנדרטה ב-4 ביולי 1946. אז נאסף עפר מאדמת המקום, הוטס לוושינגטון הבירה ונמסר לנשיא הארי טרומן. האנדרטה עצמה נחנכה בטקס שנערך ב-16 ביולי 1950.

האנדרטה מעוצבת כפנטגרם - אכסדרת עמודים דמוית כוכב מחומש, שבה חצר מרכזית עגולה וחמישה אגפים זוויתיים, הניצבים במרכזה של רחבה פתוחה. גובה המבנה הוא 12 מטרים וקוטרה של האכסדרה בו - 20 מטרים. בנקודה המרכזית של האנדרטה ניצבת אבן שעליה נחרתה בלטינית הכתובת:

**העם הבלגי זוכר את משחרריו האמריקאים, 4 ביולי 1946**

בקרקע שתחת האבן מצוי כוך שנחצב באדמה, ובו מוצבים שלושה מזבחות - לזכר הנפגעים האמריקאים הקתולים, הפרוטסטנטים והיהודים בקרב.

על הקיר בהיקפה החיצוני העליון של האנדרטה נרשמו שמות 48 המדינות שנכללו בארצות הברית במהלך המלחמה. על הקירות החיצוניים מופיעים סמלי העוצבות האמריקניות שנטלו חלק בקרב על הבליטה. באנדרטה מוצבות גם מפות המתארות את מהלך הקרב.

האנדרטה הוקמה ביוזמת האגודה האמריקאית-בלגית. היא תוכננה על ידי האדריכל ז'ורז' דדויאר (Georges Dedoyard).

בסמוך לאנדרטה ניצב מוזיאון המלחמה של בסטון.

## קישורים חיצוניים

* תיאור האנדרטה
* ידיעה על טקס זיכרון בינלאומי שנערך באנדרטה ביום השנה השישים לחנוכתה, באתר צבא ארצות הברית
* אתר מוזיאון המלחמה של בסטון

## הערות שוליים

מרדסון
מרדסון
קטגוריה:הקרב על הבליטה
Deathmatch Classic

**Deathmatch Classic** (נקרא בקיצור DMC) הוא משחק מרובה משתתפים שפותח על ידי Valve כמעין מחווה למצב מרובה המשתתפים של משחק היריות הקלאסי Quake של id Software. זהו רימייק של Valve למצב מרובה המשתתפים של משחק זה שמתמקד בקרב "כולם נגד כולם" שהוצג לראשונה ב-Quake. המשחק שוחרר תחילה רק ל-Windows אך ב-2013 הופצה בחנות ה-Steam גם גרסה למק וללינוקס.

המשחקיות זהה למצב מרובה המשתתפים של המשחק Quake (למרות שמהירות התנועה בו מעט איטית בהשוואה ל-Quake), שהיא משחקיות מהירה קופצנית ועושה שימוש באותה פיזיקת משחק של סדרת Quake - שהמאפיינים הבולטים שלה הם בין היתר קפיצת "באני הופ" (קפיצה ללא הפסקה) ו-"קפיצת טיל" בה השחקן עושה שימוש במשגר טילים שמכוון לרצפה כדי "להעיף" את עצמו למקומות גבוהים יותר. בנוסף לכך המשחק מציע, בשינויים קלים, את אותו ארסנל הנשקים, והחיזוקים (Power-Ups) של המשחק Quake: חיזוק שמגדיל את הנזק לפי 4, בלתי פגיעות, ו"טבעת הצללים" שמאפשרת לשחקן להיות בלתי נראה.

## הנשק במשחק
במשחק יש שימוש בשמונה סוגים של כלי נשק. כחלק מהעיצוב של המשחק, הנשקים השונים עוצבו בצורה דומה לעיצובי הנשקים של המשחק Quake
, פרט ל-Crowbar שהגיע מהמשחק האף לייף - שהחליף את הגרזן הקלאסי של Quake. 
* **[[רובה ציד]]** - בין 2 הנשקים הראשונים שהשחקן מקבל, ולרוב משתמש בו עד שהוא מוצא נשק חזק יותר.
* **[[Half-Life (סדרת משחקים)#כלי נשק|Crowbar]]** - זהו בעצם הלום הקלאסי מסדרת Half Life. הנשק הבסיסי, בין 2 הנשקים הראשונים שהשחקן מקבל. זהו נשק תגרה, והיחיד שלא דורש הצטיידות תחמושת. ה־Crowbar שימושי לגילוי מקומות סודיים ולחיצה על כפתורים, ושימושי נגד אויבים מטווח אפס בהיעדר תחמושת. ה־Crowbar במשחק זה בעצם מחליף את הגרזן של המשחק Quake.
* **רובה ציד דו-קני** - דומה לרובה הציד הרגיל. יורה שני כדורים בו-זמנית. עוצמתו חזקה מעוצמתו של רובה הציד הרגיל. 
* **Nailgun** - רובה אוטומטי אשר יורה במהירות קליעי פלאשט רבים דמויי-מסמרים באורך של כתשעה אינץ', אך בעוצמה חלשה. עובדה זו היא אזכור חצי-הומוריסטי ללהקת הרוק התעשייתי Nine Inch Nails, שהוקמה על ידי טרנט רזנור, שעשה את המוזיקה והאודיו למשחק Quake. 
* **Super Nailgun** - רובה חזק יותר מאשר הניילגאן הרגיל, כמות תחמושת כפולה ומהירות הירי גם כפולה מהניילגאן הרגיל.
* **[[משגר רימונים]]** - רימון אשר מתפוצץ כאשר הוא פוגע באויב, או לאחר 2.5 שניות (המוקדם מבין השניים).
* **[[טיל כתף|משגר טילים]]** - בדומה לרובה הרימונים, גם הבזוקה יורה רימונים, אך הוא מדויק יותר וישר יותר.
* **רובה חשמלי** (Shaft)- הנשק החזק ביותר במשחק. הרובה החשמלי יורה זרם חשמלי לעבר האויבים.

## קישורים חיצוניים
* 

קטגוריה:משחקי רשת
קטגוריה:משחקי יריות ממוחשבים (גוף ראשון)
קטגוריה:משחקי וידאו משנת 2001
קטגוריה:משחקי Windows
קטגוריה:משחקי macOS
קטגוריה:משחקי לינוקס
דרבי סטנצ'פילד

**דרבי לי סטנצ'פילד** (באנגלית: **Darby Leigh Stanchfield**; נולדה ב-29 באפריל 1971) היא שחקנית אמריקאית. היא ידועה בעיקר בשל תפקידה כאבי ווילן בדרמה הפוליטית של רשת ABC "סקנדל", ולפני כן בתור אפריל גרין בסדרה "יריחו" ברשת CBS ולאחרונה מוכרת בתור נינה לוק בסדרה "המפתחות של משפחת לוק" בנטפליקס.

## ביוגרפיה
דרבי נולדה בקודיאק, אלסקה. היא עברה לדאץ' הרבור באיים האלאוטיים. מאוחר יותר עברה למרסר איילנד, במדינת וושינגטון. היא למדה באוניברסיטת פיוג'יט סאונד, וקיבלה תואר ראשון בתקשורת ובתיאטרון בשנת 1993.

## קריירה
סטנצ'פילד החלה את הקריירה שלה בתיאטרון, ועשתה את הופעת הבכורה שלה בסדרת הדרמה של CBS האבחנה רצח, בשנת 2000. בהמשך היא הופיעה בכמה סדרות טלוויזיה, ביניהם אנג'ל, איך פגשתי את אמא, בונז ואחרות.

סטנצ'פלד לוהקה לסדרה יריחו, שם גילמה את דמותה של אפריל גרין. בסדרה זו היא שיחקה בין השנים 2006–2007. ב-2007 היא גילמה את דמותה של אמיליה ג'ופי באופרת הסבון היומית של רשת ABC, ג'נרל הוספיטל. מאוחר יותר היא לוהקה לדמותה של הלן בישופ בסדרת הטלוויזיה מד מן. משנת 2006 ועד לשנת 2012 היא גילמה את דמותה של שנון גיבס, אשתו הראשונה של מרק הרמון בסדרה של רשת CBS, NCIS. בקולנוע היא שיחקה בסרט "דמותו של דוריאן גריי" משנת 2005, וכן בסרט מלצרית משנת 2007. בנוסף, סטנצ'פילד הופיעה בכמה סרטים עצמאיים שונים.

במרץ 2011 לוהקה סטנצ'פילד לסדרה הפוליטית סקנדל של שונדה ריימס. לפני שלוהקה לסדרה זו היא שיחקה תפקיד אורח בסדרה אחרת של ריימס, מרפאה פרטית. בסקנדל היא מגלמת את דמותה של אבי ווילן, חוקרת בחברה של הדמות הראשית בסדרה, אוליביה פופ, ובהמשך מזכירת העיתונות בבית הלבן, ולבסוף גם ראש סגל הבית הלבן.

בשנת 2020 החלה לגלם את נינה, אם משפחת לוק בסדרה "המפתחות של משפחת לוק" מבית נטפליקס.

## פילמוגרפיה
### קולנוע

### טלוויזיה

## קישורים חיצוניים

* 

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות תיאטרון אמריקאיות
קטגוריה:בוגרי אוניברסיטת פיוג'יט סאונד
קטגוריה:אמריקאיות שנולדו ב-1971
קטגוריה:אמריקאים שנולדו ב-1971
אושי גרוס

**אשר** (**אושי**) **דב גרוס** (נולד ב־ג' בכסלו ה'תשל"ג 9 בנובמבר 1972) הוא זמר, בדרן, חקיין, איש חינוך, סופר ילדים, עורך דין ומתווך ישראלי.

## ביוגרפיה
אושי נולד בירושלים לרופא הילדים שמואל גרוס והאחות מלכה גרוס. כילד גדל בימית עד עקירתה. בילדותו סבל מהפרעות קשב וריכוז. לקות זו הקשתה עליו גם חברתית.

בגיל 16 הופיע בלהקת הייצוג של בני עקיבא צוות הווי. בשירותו הצבאי היה גם סולן בלהקת הרבנות הצבאית.

בשנת 2003 השתתף בשלבים המוקדמים של כוכב נולד ולא המשיך בתוכנית.

בשנת 2013 סיים תואר במשפטים. בסוף שנת 2014 הוסמך כעורך דין.

גרוס נשוי לפלגית, אב לשלושה ילדים ומתגורר בירושלים. במשך שש שנים הם אימצו 36 ילדים כמשפחת אומנה. החוויות מתקופה זו הן נושא ההצגה שלו "הילדים של החיים".

## יצירותיו
* ההצגה בעברית ובאנגלית "אין דבר כזה ילד רע" - מופע מוזיקלי חינוכי המספר את התמודדותו האישית כילד היפראקטיבי עד להצלחתו כאומן בידור. הצגה נוספת שלו היא "הילדים של החיים".
* שיחק בסרטי קולנוע חרדי כגון "מאחורי הקיר", "הפנמיה" ו"הדרך לתורה" בהפקת האחים גרובייס.
* בשנת 2004 הוציא את האלבום "זמנים טובים" ובו 10 שירים. גרוס כתב 8 מהשירים.
*כתב בעיתון הילדים אותיות ובמוסף שלו סוכריות, בו גם פרסם את ספרו הראשון.
* משנת 2013 הגיש בערוץ הראשון של הטלוויזיה הישראלית פינה קצרה של כמה דקות "שישי עם אושי".
התוכנית הוגשה כל יום שישי לפני כניסת השבת, בה הוא סיפר בהומור את פרשת השבוע.

## ספריו
* בעקבות ההצגה הוא חיבר את ספרו **“אין דבר כזה ילד רע”** (2007) בעריכת עתיה זר בהוצאת מדרשת מעלה חבר. בספר הוא מספר את סיפורו האוטוביוגרפי על ילד עם לקויות למידה, שחווה כישלונות, אך לא ויתר ובעזרת הוריו, חבריו ומוריו, הצליח לצמוח מכל המשברים וכיום הוא אומן מצליח. בשנת 2013 הספר נבחר לרשימת הספרים המומלצים של משרד החינוך.
* בשנת 2008 פרסם ספר נוסף באותו נושא: **סיפור מעודד**: ספר לגננות, לילדים ולהורים שלהם. הספר יצא לאור בהוצאת ארט פלוס מלווה באיורים מאת שלומי צ'רקה.
* בשנת 2010 פרסם המשך לספר "אין דבר כזה ילד רע", **אני לא ילד רע!** בעריכת לירון נגלר-כהן הספר מספר את חוויותיו של אדם שהתגבר על לקויות למידה. גם ספר זה יצא בהוצאת מדרשת מעלה חבר.
* בשנת 2011 פרסם את ספרו השלישי **נוש נוש** - הרפתקאותיה של ילדה מצחיקה בהחלט. הספר מבוסס בעיקרו על בתו השנייה נעם. יצא לאור בספריית בית אל.

## קישורים חיצוניים

* אתר הבית של אושי גרוס
* לגדל 10 ילדים שאינם שלך, באתר הסתדרות המורים
* 

## הערות שוליים

קטגוריה:בדרנים ישראלים
קטגוריה:חברי מקהלת הרבנות הצבאית
קטגוריה:חקיינים ישראלים
קטגוריה:כותבי אוטוביוגרפיה ישראלים
קטגוריה:סופרי ילדים ונוער ישראלים
קטגוריה:שחקני קולנוע חרדי
קטגוריה:ישראלים שנולדו ב-1972
פרדו

**פרדו** הוא שם משפחה יהודי-ספרדי שמשמעותו היא "טאופ" . קיימים גם יישובים בספרד ששמם הוא פרדו, אחד הוא פראדו (Prado) שבקסטיליה והשני הוא פרדו (Pardo) שבמחוז קדיס.

קטגוריה:שמות משפחה
קטגוריה:שמות משפחה ביהדות ספרד ופורטוגל
קטגוריה:שמות משפחה טופונימיים
אגודת המתרגמים בישראל

**אגודת המתרגמים בישראל** היא הארגון היחיד בישראל המאגד אנשי מקצוע מתחום התרגום והלשון. האגודה מקדמת באופן פעיל את מקצוע התרגום בישראל ומטפחת פורומים רבים למפגשים מקצועיים של מתרגמים, מתורגמנים ועורכים. האגודה חברה בארגון הגג להב (לשכת ארגוני העצמאים והעסקים בישראל).

## הנהלת האגודה
אגודת המתרגמים בישראל מנוהלת על ידי ועד מנהל האחראי לכל ענייני האגודה. 

## מטרות האגודה
כדי לממש את חזונה ולהוציא אל הפועל את משימתה, הציבה לעצמה אגודת המתרגמים בישראל מספר מטרות פנימיות וחיצוניות:

### מטרות פנימיות
* לאפשר את התפתחותם המקצועית השוטפת של חברי האגודה באמצעות הרצאות, סדנאות, כנסים ואירועים אחרים
* לספק לחברים הזדמנויות לקשור קשרים ושיתופי פעולה בלתי רשמיים, וליצור תחושת קהילתיות
* לעודד פעילויות עסקיות מן המעלה הראשונה בין חברי האגודה ובין לקוחותיהם
* לסייע לחברים לפתח כישורים עסקיים הולמים, הן כעצמאיים והן כשכירים
* לפתח מערכת הכרה והסמכה למתרגמים, למתורגמנים ולעורכי לשון למען עתידו של המקצוע

### מטרות חיצוניות
* לקדם את ההכרה בענפי התרגום, המתורגמנות ועריכת הלשון בקרב מוסדות הציבור והקהל הרחב
* לקדם את הבנת חשיבותם התרבותית של התרגום ושל עריכת הלשון כאמצעים לשימורה של השפה העברית
* לקדם את הבנת חשיבותו של תרגום איכותי במדינת ישראל, ובכלל זה במערכת בתי המשפט, כדי להבטיח את יישומן של זכויות אדם ואזרח; ובמערכת הבריאות, שבה משמעות מחסומי שפה יכולה להבדיל בין חיים ומוות
* לקדם את אגודת המתרגמים כמקור רב ערך לאנשי מקצוע אמינים
* להדק קשרים בין האגודה לאגודות אחיות ברחבי העולם

## הכנס השנתי
הכנס השנתי של אגודת המתרגמים בישראל הוא אירוע הדגל של האגודה, המכנס מאות מתרגמים מהארץ ומהעולם לשלושה ימים של סדנאות, הרצאות וקריאות תרגומיות.

## מפגשים חודשיים
אגודת המתרגמים בישראל עורכת מפגשים חודשיים המעניקים לחבריה הזדמנויות ליצור קשרים הדדיים ולהתעדכן בתחומים שונים הקשורים למקצוע.

## מערכת ההכרה
אגודת המתרגמים בישראל מעניקה לחבריה הזכאים לכך – מעמד של מתרגם/מתורגמן/עורך מוכר. זכאים למעמד זה רק חברי אגודה אשר עומדים בתנאים לקבלת מעמד זה על פי השכלתם וניסיונם התעסוקתי. הכרה של האגודה היא בתוקף רק כאשר החברות באגודה בתוקף. 

## קישורים חיצוניים
* 
* לשכת ארגוני העצמאים והעסקים בישראל
* חמש סיבות לחברות באגודת המתרגמים בישראל
* האמת על אודות התרגום 
*עמוד ה-Youtube של אגודת המתרגמים בישראל
*דף הפייסבוק של אגודת המתרגמים בישראל

## הערות שוליים

מתרגמים
קטגוריה:תרגום
יוסף יחיאל במברגר

**יוסף יחיאל הלוי במברגר** (נולד ב-3 בספטמבר 1944) הוא רב הקהילה החרדית בחיפה, ראש כולל בשכונת נווה שאנן בחיפה, אב"ד בבית דין פרטי בחיפה, וחבר בד"ץ שארית ישראל.

## תולדותיו
נולד בט"ו באלול תש"ד (ספטמבר 1944) בצרפת ליונה ורות במברגר. בבחרותו עבר ללמוד בארץ ישראל בישיבת באר יעקב ובישיבת פוניבז'.

נישא לשושנה בתו של הרב שלמה וולבה. לאחר נישואיו התגורר בירושלים, ולמד להוראה מפי הרב יעקב בלוי והרב מאיר ברנדסדורפר.
בסוף שנות השמונים נקרא לכהן כרבה של הקהילה החרדית בחיפה בשכונות הדר ונווה שאנן, וכראש כולל האברכים בשכונת נווה שאנן.

הקים מערכת כשרות פרטית עבור החרדים בעיר חיפה, הקים בה בית דין צדק (שלוחה של בית דין צדק בני ברק בראשות הרב נסים קרליץ), והקים כולל אברכים בשכונת הדר.

בשנת 2014 צורף כחבר בד"ץ שארית ישראל.

## משפחתו
*בנו הגדול הרב משה יונה במברגר משמש כמשיב בישיבת גבעת שאול בירושלים.
*חתנו הרב משה זלושינסקי משמש כר"מ בישיבת משכן יעקב בחיפה.
*חתנו הרב דוד הלל בריקס משמש כראש כולל הדר התורה בשכונת הדר בחיפה.
*חתנו הרב אריה פרידמן, ר"מ בישיבת "ברית יעקב", ובישיבת "באר התורה", ומחבר ספרי "עולת איש" על הש"ס

קטגוריה:חיפה: רבנים
קטגוריה:בוגרי ישיבת באר יעקב
קטגוריה:בוגרי ישיבת פוניבז'
קטגוריה:רבני בד"ץ שארית ישראל
יוסף יחיאל במברגר
קטגוריה:משפחת גרודזינסקי
קטגוריה:ישראלים שנולדו ב-1944
קטגוריה:נווה שאנן (חיפה): אישים
קובאץ'

**קובאץ**' (Kovač) הוא שם משפחה נפוץ במזרח אירופה ממקור בלקני, שמשמעו נפח.

קטגוריה:שמות משפחה
קטגוריה:שמות משפחה הונגריים
קטגוריה:שמות משפחה לפי עיסוק
סופטבנק

**סופטבנק בע"מ** (באנגלית: **.SoftBank Corp**, ביפנית: **ソフトバンク株式会社**) הוא קונצרן יפני גדול, שבסיסו בטוקיו, ומתמקד בניהול השקעות. הקבוצה משקיעה בעיקר בחברות הפועלות בענפי הטכנולוגיה, האנרגיה והפיננסים. היא גם מנהלת את קרן ההון סיכון, קרן ויז'ן, בעלת הון נכסים של מעל ל-166 מיליארד דולר, נכון ל-2025. המשקיעים בקרן כוללים קרנות עושר ריבוניות ממדינות במזרח התיכון.

סופטבנק דורגה ברשימת פורבס גלובל 2000 לשנת 2025 כחברה הציבורית ה-130 בגודלה בעולם.

## היסטוריה
סופטבנק נוסד בטוקיו בספטמבר 1981 על ידי מסיושי סאן, מיליארדר יפני שנחשב בין 10 היזמים המובילים בעולם, המשמש מנכ"ל ויו"ר הדירקטוריון. בספטמבר 2025 היה שווי השוק מוערך בכ-72.3 מיליארד דולר.

ביולי 2021 מונה יוסי כהן לנציג סופטבנק בישראל.

ב-21 בינואר 2025 הכריז דונלד טראמפ כי סופטבנק, יחד עם OpenAI ו-אורקל, תשיק את מיזם הבינה המלאכותית "סטארגייט". עלות הפרויקט מוערכת ב-500 מיליארד דולר.

### רכישות של הקבוצה
* בשנת 1995 רכשה את COMDEX (ולאחר 6 שנים מכרה אותה ל-Key3Media)
* באפריל 2006 רכשה 23% מחברת ההימורים Betfair.
* בפברואר 2010 רכשה 13.7% של חברת Ustream.
* באוקטובר 2012 השתלטה על החברה המתחרה "eAccess", לאחר ההשתלטות שינתה את שמה ל-"Ymobile".
* באוקטובר 2012 הודיעה סופטבנק על רכישת 70% מתאגיד הטלקומוניקציה האמריקאי "Sprint Nextel Corporation" תמורת מעל 20 מיליארד דולר, ועד אוגוסט 2013 הגדילה עוד את החזקותיה לרמה של כ-80%.
* באוקטובר 2014 השקיעה 627 מיליון דולר ב-Snapdeal ההודית, תמורת 30% ממניותיה.
* בספטמבר 2016 השלימה סופטבנק את רכישת ARM תמורת 31 מיליארד דולר.
* במרץ 2017 השקיעה 300 מיליון דולר בחברת הנדל"ן WeWork, באוגוסט אותה שנה השלימה השקעה של 4.4 מיליארד דולר בחברה.
* ביוני 2017 השקיעה 100 מיליון דולר בחברת הסייבר הישראלית סייבריזן, ובאוגוסט 2019 השקיעה 200 מיליון דולר נוספים בחברה.
* בשנת 2018 השקיעה 7.6 מיליארד דולר בחברת ההסעה השיתופית אובר.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:חברות יפניות
קטגוריה:חברות הנסחרות בבורסה לניירות ערך בטוקיו
קטגוריה:חברות בשווי שוק מעל 100 מיליארד דולר
קטגוריה:מותגים יפניים
שחר פלד

**שחר פלד** (נולד ב-1960) הוא סופר ישראלי ומתרגם מאנגלית לעברית. מוכר בעיקר כמחבר "מגרסת הזהויות" וכיו"ר אגודת המתרגמים בישראל.

## קורות חייו

שחר פלד נולד בישראל וגדל בסקוטלנד. הוא החל לעבוד כמתרגם פרילנסר בשנת 1984 וכיהן כיו"ר אגודת המתרגמים משנת 2013. נשוי לרינה פלד ואב ל-4 ילדים.

### מגרסת הזהויות

"מגרסת הזהויות" הוא ספר רב-תחומי מאת שחר פלד, שיצא בהוצאת פרדס בשנת 2007. הספר עוסק בפילוסופיה של המדע, ניתוח של מדעי היהדות, רה-אינטרפרטציה של פרשת סוקל, ניתוח היסטוריוגרפי של התפתחות זהויות יהודיות מודרניות על רקע תמורות בנצרות האירופית והתפתחות האקדמיה.

### שחר עם שחר
מאז שנת 2015 עוסק שחר פלד באמנות רב-תחומית הכוללת פודקסטים קולאז'ים קונצפטאולים, קומיקס ומוזיקה.
שחר עם שחר - ערוץ היוטיוב
שחר עם שחר - האתר
בשנת 2023 יזם שחר פלד תרגום מלא של מדריך המתשתמש של אייבלטון לייב כתרומה לקהילת יוצרי המוזיקה בישראל.
לפרוץ אל המוזיקה עם אייבלטון לייב 11.
## ספרים שתרגם
* ג'ון רולס: **[[ג'ון רולס#חוק העמים|חוק העמים]]**, יצא לאור בשנת 1999 (ובשפה העברית, בתוספת המאמר 'עיון חוזר ברעיון שיקול הדעת הציבורי', תרגם שחר פלד, עריכה מדעית: פרופ' יצחק (יאני) נבו, הוצאת רסלינג, 2010).
* רוברט דאל: **על הדמוקרטיה**, יצא לאור על ידי הוצאת המכון הישראלי לדמוקרטיה, בשנת 2002, מכיל 213 עמודים
* יורי סלזקין: המאה היהודית [תרגום משותף עם כרמה בן יוחנן], ההוצאה לאור של אוניברסיטת תל אביב, 485 עמ'
* קרן קמינגז, פרסילה לווז, אדווארד פ' רדיש, פטריק ג' קוני: **מבינים פיזיקה** - מכניקה לקורסי מבוא למהנדסים ומדענים, בעריכת: דוד פונדק, תרגום: שחר פלד, הוצאת מאגנס

## ספרים שכתב
* מגרסת הזהויות (2007) - יצא בהוצאת פרדס בשנת 2007
* חי עולמים - אמונת האבולוציה (2013)
* גחלת א"ש, מאת אליעזר שחר פלד, ביאור בחרוזים על חפץ חיים (הלכות איסורי לשון הרע) מאת ר' ישראל מאיר הכהן מראדין
* תורת הבחורילות- נשיות אמהות ורוח האומה במשנת הרב יוסף קלנר (2018) https://www.nli.org.il/he/books/NNL_ALEPH990052809770205171/NLI
* אמונה בעידן הספק (2019) https://www.nli.org.il/he/books/NNL_ALEPH990052727780205171/NLI
* כהני הגולה - אתנוגרפיה של שליחות במזרח אירופה (2020) https://www.nli.org.il/he/books/NNL_ALEPH990052809760205171/NLI
* עצמות - רומן לאינטלקטואלים (2021)
* אמונת הממון - (2023)

* Bear and Bear Brusher on a Rainy Day בהוצאת LULU Press
* Bear and Bear Brusher move to a New Home בהוצאת LULU Press

## קישורים חיצוניים
* 
* הבלוג של שחר
* אתר הספרים של שחר פלד
* פורטל של שחר פלד
* 

## הערות שוליים

קטגוריה:סופרים ישראלים
קטגוריה:מתרגמים ישראלים
קטגוריה:מתרגמים מאנגלית לעברית
קטגוריה:ישראלים שנולדו ב-1960
הבורסה לניירות ערך בשנג'ן

**הבורסה לניירות ערך בשנג'ן** (בסינית: **深圳证券交易所**, באנגלית: **Shenzhen Stock Exchange**, סימול בורסה: **SZSE**) היא אחת משלוש הבורסות הסיניות, לצד בורסת שנגחאי והבורסה לניירות ערך בהונג קונג, והיא הבורסה השמינית בגודלה בעולם.

הבורסה ממוקמת בשנג'ן. נכון לספטמבר 2024, היא הייתה בעלת שווי שוק של 3.48 טריליון דולר אמריקאי.

## קישורים חיצוניים

* 
* www.szse.cn - האתר הרשמי

קטגוריה:סין: כלכלה
שנג'ן
קטגוריה:שנג'ן
קטגוריה:מבנים שתכנן רם קולהאס
פיליי

ממוזער|שמאל|250px|גרסת אומן של הנחתת פיליי
[ממוזער|שמאל|250px|פיליי מחוברת לגשושית האם [רוזטה (גשושית)|רוזטה]]
**פַילֵיי** (באנגלית: **Philae**) היא נחתת שפיתחה וייצרה סוכנות החלל האירופית אשר נישאה על ידי הגשושית רוזטה עד לניתוק ממנה ונחתה על השביט 67P/צ'וריומוב-גרסימנקו לאחר יותר מעשר שנות טיסה מאז ההמראה מכדור הארץ. ב-12 בנובמבר 2014 נחתה פיליי בהצלחה חלקית על פני שביט. לראשונה בהיסטוריה הנחית האדם כלי בלתי מאויש על כוכב שביט.

## שיגור ונחיתה על השביט
הנחתת פיליי, שוחררה מגשושית האם רוזטה ב-12 בנובמבר 2014, לאחר מסע בחלל שארך עשר שנים.

הנחתת פיליי ניתקה מגשושית האם במרחק של קילומטר מהשביט. היא התקרבה לפני השטח של השביט במהירות של מטר לשנייה, והייתה אמורה לירות שלושה צלצלים, שיסייעו לה להיאחז בשביט. בנחתת הותקנו שלושה מנגנונים נפרדים שנועדו להצמידה אל השביט – מנוע המפעיל דחף בכיוון ההפוך לכיוון הנחיתה, ולמעשה דוחף את הנחתת מטה, שני צלצלים הנורים אל הקרח ומושכים את הגשושית, ושלושה ברגים מיוחדים המותקנים בכל רגלי הנחיתה של הנחתת.

על המדענים מהמרכז האירופי לפעילות חלל בדרמשטט שבגרמניה הוטלה המשימה של הנחתת פיליי, שגודלה כגודלה של מכונת כביסה, על אזור השווה בגודלו לשדה תעופה גדול.

ההנחתה של פיליי לא בוצעה כמתוכנן. רק לאחר שני ניסיונות לא מוצלחים בהם קיפצה פיליי על פני הקרקע היא נחתה בנקודה שונה מזו שבתכנון המקורי. בנקודת הנחיתה הסופית נחשפו קולטי השמש של פיליי לאור השמש לזמן מועט בהרבה מזה שתוכנן להם בנקודת הנחיתה המקורית, וכתוצאה מכך זמן צבירת האנרגיה התקצר מאוד. צילומים שפרסמה סוכנות החלל האירופית ב-13 בנובמבר 2014 מראים את המראות שנגלים למצלמות ההיקפיות של הנחתת. באחת מהן רואים את החלל ולא רק את הקרקע, דבר המעיד כי הנחתת ככל הנראה נוטה על צדה. נוסף על כך, לא רק מנוע הגז כשל, אלא גם צלצלי הנחתת לא נורו ולא עיגנו אותה לקרקע – וגם ברגי הקרח לא ננעצו בה.

פחות משלושה ימים מרגע נחיתתה על השביט איבדה פיליי את היכולת לפעול כתוצאה מהתרוקנות סוללותיה. טרם נפסקה פעילותה הספיקו כל המכשירים של פיליי לבצע את משימתם כמתוכנן, ונתונים רבים נשלחו חזרה לכדור הארץ. כמעט כל משימתה הראשונית והמרכזית של פיליי הושלמה.

ב-13 ביוני 2015 בשעה 22:28 על פי שעון גרמניה, לאחר 7 חודשי אלם, חידשה פיליי את הקשר באמצעות גשושית האם רוזטה המשמשת תחנת ממסר עם כדור הארץ. חידוש הקשר התאפשר בזכות שינוי זווית השביט אל מול השמש שאפשר את טעינת מצבריה. המדענים מקווים לקבל מפיליי את יתרת הנתונים מ-60 שעות פעילותה שהחלו עם נחיתתה לפני 7 חודשים, מידע שאגרה בזכרונה טרם התרוקנו סוללותיה.

## קישורים חיצוניים

* 

* נתונים על פיליי, באתר DLR
* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תוכנית החלל האירופית
קטגוריה:משימות לחקר מערכת השמש
ארקדי רוטנברג

**ארקדי רומנוביץ' רוטנברג** (ברוסית: ** Аркадий Романович Ротенберг**; נולד ב-15 בדצמבר 1951, בלנינגרד) הוא איש עסקים, מיליארדר ואוליגרך יהודי רוסי.

בשנת 1964 הוא התחיל להתאמן בג'ודו ובאותה קבוצה התאמן גם ולדימיר פוטין. ההכרות בינם נמשכת עד היום. בתחילת שנות ה-90, כאשר פוטין עבד בעיריית לנינגרד, רוטנברג עזר לו בנושאים שונים הקשורים עם ארגון תחרויות ספורט.

עד 2019, רוטנברג היה הבעלים (בשותפות עם אחיו בוריס רומנוביץ' רוטנברג) של קבוצת SGM (Stroygazmntazh), החברה הקבלנית הגדולה ביותר ברוסיה להנחת צינורות גז וקווי אספקת חשמל. נכון למרץ 2022 מוערך הונו של רוטנברג ב-1.8 מיליארד דולר, והוא דורג על ידי המגזין "פורבס" במקום ה-1064 בין עשירי העולם.

רוטנברג חבר בתאגיד הנפט BP, והוא מקורבו ואיש סודו של נשיא רוסיה המכהן ולדימיר פוטין.

בשנת 2014, בעקבות סנקציות נגד רוסיה חלק מרכושו של רוטנברג באירופה הוחרם על ידי השלטונות. כתגובה, החלה חקיקת "חוק רוטנברג" לפיו אנשי עסקים רוסים מקבלים פיצוי על רכושם שהוחרם (בסופו של דבר החוק לא התקבל). בינואר 2021 הודיע כי הוא הבעלים של המעון בכף אידוקופאס, שמתוכנן להיות מלון דירות יוקרתי.

## קישורים חיצוניים

* הפרופיל של ארקדי רוטנברג באתר המגזין "פורבס"

## הערות שוליים

קטגוריה:אנשי עסקים יהודים רוסים
קטגוריה:מיליארדרים יהודים רוסים
קטגוריה:מעוטרי עיטור ההצטיינות למען המולדת
קטגוריה:מעוטרי עיטור הידידות (רוסיה)
קטגוריה:רוסים שמחלקת האוצר של ארצות הברית הטילה עליהם סנקציות
קטגוריה:רוסים שנולדו ב-1951
מזא"ה 9

**מזא"ה 9** הוא "בית הצעירים" של עיריית תל אביב-יפו, המיועד לסייע לתושבי העיר הצעירים ולחבר בינם לבין המגזר הציבורי. במקום ניתן ללמוד, לעבוד, לקיים שיחות ומפגשים בחדרי הבניין (שמפוצל לשני בניינים). במקום מתקיימים אירועים חברתיים וקהילתיים והחללים זמינים לתושבי העיר בשכירות. המקום מעניק גם שירותים כגון ייעוץ משפטי במחיר מסובסד, ייעוץ עסקי ועוד.

## רקע
בשנת 2008 היה כל תושב שלישי בתל אביב בין הגילאים 18–35. מתוך הבנה שצרכי דור זה שונים מצרכי דורות אחרים, הוקם בנובמבר 2011 בבית ברלין-פסובסקי בית הצעירים של עיריית תל אביב-יפו. המרכז נפתח אחרי תהליך ארוך של שיתוף ציבור, בו השתתפו כ-1,200 מתושבי העיר. בתהליך נקבע כי הצרכים המרכזיים של תושבי העיר הצעירים הם מגורים, תחבורה, תעסוקה, לימודים, בילויים, יצירה, הכרות, תחושת שייכות, השפעה חברתית, ואזרחות בעיר.

## מיזמים בולטים
***מרכז הדיור של עיריית תל אביב-יפו** – ביולי 2013 הוקם ברחוב מזא"ה 9 מרכז הדיור של עיריית תל אביב-יפו. המרכז נוסד כדי לקדם שכירות הוגנת בין שוכרים ובעלי דירות והוא משמש מוקד מידע וייעוץ משפטי, ללא עלות. בנוסף, משמש מרכז הדיור כקבוצת לחץ של שוכרי דירות ושואף להסדיר את שוק השכירות באמצעות חקיקה. זהו המרכז הראשון מסוגו בישראל.
***הטרקלין החברתי** – מרחב עבודה משותף ליזמים חברתיים. במסגרת מרחב העבודה מקבלים היזמים חלל משרדי, חדרי ישיבות, שירותי משרד בסיסיים, קהילת יזמים תומכת ועוד.
***תוכנית המתמחים לחדשנות אורבנית** – תוכנית המתמחים נועדה לעזור לצעירים להיכנס אל המגזר הציבורי. התוכנית בוחרת כ-15 צעירים מתוך מאות מועמדים, אשר עוסקים במשך שלושה וחצי חודשים בפיתוח מיזמים במחלקות השונות, מתלווים לבכירי עירייה, יושבים בוועדות ובישיבות המועצה, משתתפים בסדנאות בתחום החדשנות והשלטון המקומי ועוד.
***מה הקטע** – כחלק מהניסיון של בית הצעירים להפגיש בין המגזר הציבורי לתושבי העיר נערכים מפגשים בפאבים ובתי קפה בהם בכירים בעירייה משוחחים עם תושבים, עונים על שאלות ומסבירים את פעילויות העירייה.
***המחרשות** – במהלך תקופת המבחנים פותח בית הצעירים לסטודנטים אתרים שמנגישים ללא תשלום חללים ציבוריים הכוללים שולחנות, כיסאות, אינטרנט אלחוטי, פינות קפה, ואווירה לימודית.

## קישורים חיצוניים

* עמוד האינסטגרם הרשמי של מזא״ה 9

## הערות שוליים

קטגוריה:תל אביב-יפו: ארגונים
קטגוריה:לב העיר
מיכאל קרון דהלי

**מיכאל קרון דהלי** (נולד ב-6 ביוני 1983; בדנית: **Michael Krohn-Dehli**) הוא כדורגלן עבר דני ששיחק בעמדת הקשר.

## קריירת מועדונים
קרון דהלי התחיל את הקריירה שלו במחלקות נוער מקומיות ובגיל 19 הגיע לאקדמיה של אייאקס אמסטרדם. ב-17 בספטמבר 2006 הוא ערך את הופעת הבכורה שלו בקבוצה הבוגרת בניצחון 0-2 נגד רודה. לאחר מיונו של רונאלד קומאן למאמן הוא שוחרר ועבר לוואלבייק. ב-15 באוגוסט 2004 הוא ערך את הופעתו הראשונה בוואלבייק בתיקו 0-0 נגד חרונינגן. בקיץ  חזר לאייאקס. לאחר שלא הרבה לשחק ב-31 בינואר 2007 הוא לספרטה רוטרדם עד לסיום העונה. בסיום העונה הוא חזר לאייאקס. ב-29 באוגוסט 2008 קרון-דהלי חתם בברונדבי. יומיים לאחר מכן הוא ערך את הופעת הבכורה שלו נגד פ.צ. קופנהגן. ב-21 באוגוסט 2012 חתם בסלטה ויגו.

ב-2 ביוני 2015 חתם בסביליה.

ב-29 בינואר 2018 חתם קרון דהלי בדפורטיבו לה קורוניה.

ביולי 2020 הודיע על פרישה ממשחק.

## קריירה בינלאומית
ב-11 באוקטובר 2006 הוא ערך את הופעת הבכורה שלו בנבחרת דנמרק במסגרת מוקדמות יורו 2008 נגד . ב-29 במרץ 2011 הוא הבקיע את שער הבכורה שלו בנבחרת בניצחון 1-2 נגד  במסגרת משחק ידידות. ב-9 ביוני 2012 הבקיע את שער הניצחון של נבחרתו נגד  במסגרת יורו 2012. שמונה ימים לאחר מכן הוא הבקיע את השער השוויון הזמני בהפסד 2-1 ל שבסיומו דנמרק סיימה במקום ה-3 בבית והודחה מהיורו.

## קישורים חיצוניים

* פרופיל השחקן באתר נבחרת דנמרק

קטגוריה:כדורגלנים דנים
קטגוריה:קשרי כדורגל דנים
קטגוריה:כדורגלני נבחרת דנמרק
קטגוריה:כדורגלני ברונדבי
קטגוריה:כדורגלני אייאקס
קטגוריה:כדורגלני ואלבייק
קטגוריה:כדורגלני ספרטה רוטרדם
קטגוריה:כדורגלני סלטה ויגו
קטגוריה:כדורגלני סביליה
קטגוריה:כדורגלני דפורטיבו לה קורוניה
קטגוריה:קופנהגן: כדורגלנים
קטגוריה:כדורגלני יורו 2012
קטגוריה:כדורגלני מונדיאל 2018
קטגוריה:דנים שנולדו ב-1983
שדריים

**שדריים** (שם מדעי: Betulaceae) היא משפחה בסדרת האלונאים ובה שישה סוגים של שיחים ועצים נשירים שפריים אגוזי שכוללים 130 מינים. הם גדלים לרוב באזורים ממוזגים בחצי הצפוני של כדור הארץ, עם כמה חריגים שגדלים בהרי האנדים שבאמריקה הדרומית.
בעבר נחלק המיון של בני המשפחה לשתי משפחות, האחת כללה את השדר והאלנוס והשניה כללה את היתר, אולם לאחר מחקרים פילוגנטיים הוחלט לכלול אותם במשפחה אחת.

## שימושים
האדם משתמש בעצים למטרות מאכל, כגון אגוז לוז, לעצי נוי, לשימוש תעשייתי בקליפתם של חלק מהמינים וכחומר גלם. העץ עצמו קשה, כבד ועמיד ולכן שימש בעבר לבניית כלים כבדים שהיום נבנים ממתכת כגון גלגלי מרכבות, מטחנות וכדומה.

## מיון
המשפחה כוללת שישה סוגים קיימים ועוד חמישה סוגים שנכחדו. הסוגים הקיימים הם:
* שדר (*Betula*)
* אלנוס (*Alnus*)
* לוז (*Corylus*)
* אלה לבנה (*Carpinus*)
* *Ostrya*
* *Ostryopsis*

## קישורים חיצוניים

* 

*
קטגוריה:צמחים שתוארו ב-1822
קטגוריה:טקסונים שתוארו בידי סמואל פרידריך גריי
קטגוריה:משפחות צמחים
צ'יבוק

**צִ'יבּוֹק** (באנגלית: **Chibok**) היא עיירה בדרום מדינת בורנו שבצפון־מערב ניגריה. לפי תחזית רשמית לשנת 2022 גרו בצ'יבוק כ-97,100 תושבים בשטח של 1,265 קמ"ר.

המשרדים הראשיים ממוקמים בעיירה צ'יבוק.
העיירה ברובה נוצרית עם מיעוט של מוסלמים. מרבית התושבים דוברי קיבאקו. 
מיקוד הדואר של האזור הוא 601.

## טרור אסלאמי
האזור והעיירה במיוחד סבלו במהלך 2014 הטרדות קשות מצד טרור מוסלמי באזור, דוגמת אירוע חטיפת 276 נערות על ידי ארגון הטרור האסלאמי בוקו חראם.

בנובמבר 2014 דווח כי בוקו חראם השתלט על העיירה וכלל תושביה נמלטו, נהרגו או נחטפו.
ארגון הטרור הכריז על השלטת שריעה באזור.

לאחר ההשתלטות של גורמי הטרור ביצע צבא ניגריה פעולה נרחבת תחת לחץ כבד מגורמים בינלאומיים לפעול כנגד הזוועות, בפעולה זו הצליח לכבוש חזרה את העיירה ולהניס את לוחמי בוקו-חראם.

העיירות השכנות הונג וגומבי אשר נכבשו אף הן על ידי הטרוריסטים, נותרו בידיהם.

## הערות שוליים

קטגוריה:ניגריה: ערים
אפר וסט סייד

**אפר וֶסט סייד** (באנגלית: **Upper West Side**, הצד המערבי העליון) היא שכונה ברובע מנהטן, ניו יורק, ששוכנת בין סנטרל פארק ונהר ההדסון, ובין רחוב 59 מערב ורחוב 110 מערב. מורנינגסייד הייטס נחשבת לעיתים בענף הנדל"ן לחלק מן האפר וסט סייד.

כמו אפר איסט סייד, אפר וסט סייד הוא אזור יוקרתי, שרבים מתושביו עובדים באזורים מסחריים במרכז העיר ובמנהטן. יש לו מוניטין כמרכז תרבותי ואינטלקטואלי של ניו יורק (אוניברסיטת קולומביה בקצה הצפוני של השכונה) וכן מרכז אמנות (מרכז לינקולן נמצא בקצה הדרומי). אפר איסט סייד לעומת זאת נחשב לאזור מסחרי ועסקי יותר.

## גאוגרפיה
אפר וסט סייד מתוחם בדרום על ידי רחוב 59, במזרח על ידי סנטרל פרק ועל ידי נהר ההדסון במערב. גבולה הצפוני של השכונה פחות מוגדר, אם כי מבחינה היסטורית מיוחס לרחוב 110, אך לעיתים כוללים בשכונה את מורנינגסייד הייטס ומתייחסים לרחוב 125 כגבולה הצפוני. האזור שמצפון לרחוב 96 מערב ומזרחית לברודוויי מזוהה גם כעמק מנהטן. האזור החופף ממערב לשדרת אמסטרדם עד לפארק ריוורסייד נחשב כעבר כמחוז בלומינגדייל.

במורנינגסייד הייטס, ממערב להארלם, נמצאים קתדרלת סנט ג'ון האלוהי, אוניברסיטת קולומביה, ברנארד קולג', המכללה לחינוך רחוב בנק, המועצה הלאומית של הכנסיות, יוניון תאולוג'יקל סמינרי, בית הספר מנהטן למוזיקה, הקולג' למורים של אוניברסיטת קולומביה, בית המדרש לרבנים באמריקה כמו גם קבר גרנט וכנסיית ריברסייד.

## דמוגרפיה
ב-2010 התגוררו באפר וסט סייד 209,084 בני אדם – ירידה בכמות האוכלוסייה משנת 1990, אז התגוררו באזור זה 210,993 בני אדם. 140,850 (67.4%) מהתושבים הם לבנים, 31,347 (15%) הם ממוצא היספני, 15,834 (7.6%) הם ממוצא אפרו-אמריקני, 15,988 (7.6%) הם ממוצא אסייתי, 221 (0.1%) הם ממוצא אינדיאני או ילידי אלסקה, 671 (0.3%) הם מגזעים אחרים.

## קישורים חיצוניים

* The History of the Upper West Side

קטגוריה:מנהטן: שכונות
פארק ג'ו-הו

**פארק ג'ו הו** (בהנגול:  박주호; ) הוא כדורגלן עבר דרום קוריאני ששיחק בעמדת הקשר ולסירוגין גם כמגן שמאלי.

## קריירת מועדונים
לאחר שהרשים בליגת האוניברסיטאות בקבוצתו, חתם פארק על החוזה המקצועי הראשון שלו במוטו הוליהוק היפנית אשר שיחקה בליגה השנייה. לאחר מכן עבר לקאשימה אנטלרס עמה זכה באליפות בשנת . שנה לאחר מכן חתם בג'ובילו איוואטה איתה זכה בגביע הליגה היפנית.

ביוני , פארק חתם ל-4 שנים בפ.צ. בזל. ביולי  זכה עם המועדון בטורניר קדם-עונתי "יורנקאפ". ב-20 באוגוסט 2011 הוא ערך את הופעת הבכורה שלו בבזל בניצחון 1:3 נגד לוצרן. בסיום עונתו הראשונה במועדון הוא זכה עם המועדון באליפות, גביע והעפיל עם המועדון לשמינית גמר ליגת האלופות. בעקבות עומס המשחקים שנוצר עונה לאחר מכן, פארק איבד את מקומו בהרכב אבל הצליח לסיים את העונה עם 21 משחקים בליגה ועוד 14 באירופה. ב-21 באפריל 2013 הוא הבקיע את שער הבכורה שלו בבזל בתיקו 2:2 נגד ת'ון.

ב-17 ביולי 2013 חתם פארק במיינץ 05 לשנתיים עם אופציה לשנתיים נוספות במועדון תמורת מיליון אירו.

ב-28 באוגוסט 2015 חתם פארק בבורוסיה דורטמונד תמורת שלושה וחצי מיליון יורו.

ב-18 בדצמבר 2017 חזר לקוריאה הדרומית וחתם באולסן יונדאי.

ב-19 בינואר 2021, פארק חתם בסוואן.

ב-7 ביוני 2023 הודיע על פרישה מכדורגל.

## קריירה בינלאומית
בשנת  פארק השתתף עם נבחרת הנוער בגביע העולם בכדורגל עד גיל 20. ב-18 בינואר 2010, הוא ערך את הופעת הבכורה שלו בנבחרת הבוגרת במשחק ידידות נגד . פארק נכלל בסגל הנבחרת לקראת מונדיאל 2014, אך לא לקח חלק במשחקים. במונדיאל 2018 נכלל שוב בסגל ושותף במשחק ההפסד לנבחרת שוודיה.

## תארים
; קאשימה אנטלרס
*אליפות יפן: 

; ג'ובילו איוואטה
*גביע הליגה היפנית: 

; פ.צ. בזל
*אליפות שווייץ: , 
*הגביע השווייצרי: 

## קישורים חיצוניים

קטגוריה:כדורגלנים דרום קוריאנים
קטגוריה:קשרי כדורגל דרום קוריאנים
קטגוריה:מגני כדורגל דרום קוריאנים
קטגוריה:סיאול: כדורגלנים
קטגוריה:כדורגלני קאשימה אנטלרס
קטגוריה:כדורגלני ג'ובילו איוואטה
קטגוריה:כדורגלני פ.צ. בזל
קטגוריה:כדורגלני מיינץ 05
קטגוריה:כדורגלני בורוסיה דורטמונד
קטגוריה:כדורגלני אולסן יונדאי
קטגוריה:כדורגלני נבחרת קוריאה הדרומית
קטגוריה:כדורגלני מונדיאל 2014
קטגוריה:כדורגלני גביע אסיה 2015
קטגוריה:כדורגלני מונדיאל 2018
קטגוריה:דרום קוריאנים שנולדו ב-1987
פול דוראן-רואל

**פול דוראן-רואל** (בצרפתית: **Paul Durand-Ruel**; 31 באוקטובר 1831, פריז – 5 בפברואר 1922) היה סוחר אמנות צרפתי, הידוע בזכות קשריו ועבודתו עם אמני זרם האימפרסיוניזם. הוא היה מסוחרי האמנות המודרניים הראשונים אשר סיפקו לאמנים תמיכה כלכלית בצורת קצבאות ותערוכות יחיד.

## אודות
נולד כפול-מארי-יוסף דוראן-רואל (Paul-Marie-Joseph Durand-Ruel) בפריז. אביו היה סוחר אמנות, ובשנת 1865 החל פול הצעיר לנהל את העסק המשפחתי, אשר ייצג באותה עת אמנים מאסכולת ברביזון, ביניהם ז'אן-בטיסט קאמי קורו. בשנות ה-60 וה-70 של המאה ה-19 היה דוראן-רואל אחד מהסוחרים המרכזיים של אסכולת ברביזון.

במהלך מלחמת צרפת–פרוסיה, בשנים 1870-71, ברח מפריז ללונדון. שם הוא נפגש עם אמנים אימפרסיוניסטים, בהם קלוד מונה, קאמי פיסארו ושארל-פרנסואה דוביני. בדצמבר 1870 ערך תערוכה ראשונה בלונדון.

בתחילת שנות ה-70, החל להתקרב לזרם האימפרסיוניזם, ולראות את הפוטנציאל שבו. בשנת 1872 קיים לראשונה תערוכה אימפרסיוניסטית.

במהלך שלושת העשורים הבאים, היה דוראן-רואל לסוחר האמנות הידוע ביותר ולאחד מהתומכים הכלכליים העיקריים של האמנות האימפרסיונית בצרפת. בין האמנים המפורסמים איתם עבד היו אלפרד סיסלי, פייר-אוגוסט רנואר, ברת מוריזו, אדואר מאנה, אדגר דגה, קלוד מונה וקאמי פיסארו.

## לקריאה נוספת

* Pierre Assouline, Discovering Impressionism: The Life of Paul Durand-Ruel, 2004
*  Flavie Durand-Ruel, Paul-Louis Durand-Ruel, Paul Durand-Ruel: Memoir of an Impressionist Art Dealer (1831-1922), 2014


## קישורים חיצוניים

* אודות דוראן-רואל, באתר גלריית דוראן-רואל.
* Discovering the Impressionists: Paul Durand-Ruel and the New Painting, באתר מוזיאון פילדלפיה לאמנות
* 

קטגוריה:סוחרי אמנות
קטגוריה:אימפרסיוניזם
קטגוריה:אנשי עסקים צרפתים
קטגוריה:צרפתים שנולדו ב-1831
קטגוריה:צרפתים שנפטרו ב-1922
סמיר אויקני

**סמיר אויקני** (באלבנית: **Samir Ujkani**; נולד ב-5 ביולי 1988) הוא כדורגלן עבר קוסוברי ששיחק בעמדת השוער.

## קריירת מועדונים
אויקני נולד בכפר ווצ'יטרן שביוגוסלביה. כעבור 6 שנים משפחתו הגרה לבלגיה שם התחיל את הקריירה שלו במחלקת הנוער של ספורטינג ווסט הארלבקה, בגיל 18 עבר למחלקת הנוער של אנדרלכט. אויקני שיחק במחלקת הנוער של המועדון כאשר הוא הספיק לרשום עוד 10 הופעות בקבוצת המילואים.

ביוני  הוא חתם על חוזה ל-5 שנים בפאלרמו. בעונתו הראשונה במועדון הוא שימש כשוער שלישי כאשר הוא גם שיחק במחלקת הנוער של המועדון, בעונת  הפך לשוער השני של המועדון לאחר פרישתו של אלברטו פונטנה. ב-26 באפריל 2009 הוא ערך את הופעת הבכורה שלו בסרייה א' נגד מילאן כאשר החליף את מרקו אמליה בדקה ה-64 במצב של 0–3 לטובת מילאן. הוא הצליח לשמור על רשת נקייה עד לסיום המשחק, ולמרות ההפסד של קבוצתו הוא זכה למחמאות מצידו של קאקה.

ביולי  הוא הושאל לנובארה ששיחקה אז בליגה השלישית. בסיום העונה הוא עלה עם קבוצתו לסרייה ב' לראשונה מזה 33 עונות. עקב כך, נובארה ביקשה להאריך את הסכם ההשאלה עמו. ב-31 בינואר 2011 נובארה רכשה 50% מכרטיס השחקן שלו ושל חברו מיצ'ל מורגנאייה תמורת 1.5 מיליון אירו. אויקני היה שותף להעפלה של נובארה לסרייה א' בסיום העונה לראשונה מזה 55 שנים. ב-16 באוקטובר 2011 אויקני שבר את האף ואיבד 4 שיניים במהלך המשחק נגד בולוניה ונעדר כחודשיים מהמגרשים. ב-5 בדצמבר 2011 הוא חזר להרכב במשחק נגד לאציו.

ב-22 ביוני 2012 הודיעה פאלרמו כי אויקני יחזור לסגל הקבוצה לקראת עונת . בינואר  פאלרמו החתימה את סטפנו סורנטינו, ואויקני הושאל לקבוצתו הקודמת של סורנטינו קייבו ורונה. בקייבו, אויקני, לא רשם דקות משחק ובסיום העונה חזר לפאלרמו שירדה לסרייה ב' ושימש כשוער שני במועדון. בדצמבר  סורנטינו נפצע ואויקני הפך לשוער הראשון של הקבוצה בחודשיים בהם היה פצוע. בסיום העונה חזרה פאלרמו לסרייה א'.

ב-19 ביולי 2015 הצטרף לגנואה. בחודש ינואר 2016 הושאל ללאטינה עד לסיום העונה. בתום העונה הושאל לפיזה.

לקראת עונת  חתם בקרמונזה.

ב-18 ביולי 2018 אויקני חתם בריזספור מליגת העל הטורקית.

בקיץ  אויקני חתם בטורינו.

## קריירה בינלאומית
בקיץ  קיבל דרכון אלבני והפך לשחקן סגל בנבחרת הצעירה של אלבניה. ב-1 ביוני 2007 ערך את הופעת הבכורה שלו בנבחרת הצעירה נגד איטליה במסגרת מוקדמות אליפות אירופה בכדורגל עד גיל 21 - 2009. ב-6 באוקטובר 2008 זומן לראשונה לסגל נבחרת אלבניה לקראת המשחקים נגד  ו במסגרת מוקדמות מונדיאל 2010. ב-10 ביוני 2009 הוא ערך את הופעת הבכורה שלו בנבחרת בתיקו 1-1 נגד .

ב-13 בינואר 2014 פיפ"א אישרה לנבחרת קוסובו לקיים משחקי ידידות נגד נבחרות החברות בה, עקב כך החליט אויקני לייצג את קוסובו בה נולד. ב-5 במרץ 2014 הוא ערך את הופעת הבכורה שלו בנבחרת בתיקו 0-0 נגד .

## קישורים חיצוניים

קטגוריה:כדורגלנים קוסוברים
קטגוריה:כדורגלנים אלבנים
קטגוריה:שוערי כדורגל קוסוברים
קטגוריה:שוערי כדורגל אלבנים
קטגוריה:ווצ'יטרן: כדורגלנים
קטגוריה:כדורגלני אנדרלכט
קטגוריה:כדורגלני פלרמו
קטגוריה:כדורגלני נובארה
קטגוריה:כדורגלני קייבו ורונה
קטגוריה:כדורגלני גנואה
קטגוריה:כדורגלני לאטינה
קטגוריה:כדורגלני פיזה
קטגוריה:כדורגלני קרמונזה
קטגוריה:כדורגלני ריזספור
קטגוריה:כדורגלני טורינו
קטגוריה:כדורגלני אמפולי
קטגוריה:כדורגלני נבחרת אלבניה
קטגוריה:כדורגלני נבחרת קוסובו
קטגוריה:ספורטאים זרים בבלגיה
קטגוריה:ספורטאים זרים באיטליה
קטגוריה:ספורטאים אלבנים בטורקיה
קטגוריה:ספורטאים קוסוברים בטורקיה
קטגוריה:אלבנים שנולדו ב-1988
קטגוריה:קוסוברים שנולדו ב-1988
גונטר דמניג

[שמאל|ממוזער| "אבני נגף" ([שטולפרשטיין|שְטוֹלְפֶּרשְטַיין ) בברלין]] 
**גונטר דמניג** (בגרמנית: **Gunter Demnig**; נולד ב-27 באוקטובר 1947 בברלין) הוא האמן הגרמני שהגה את מיזם אבני הנגף כדי להזכיר לעוברים ושבים את קורבנות הנאציזם. ב-1995 הוא הניח אבני נגף בקרויצברג ובברלין. ב-1996 הניח דמניג 55 אבנים בברלין במסגרת פרויקט "אמנים מחפשים את אושוויץ". ב-1997 הונחו שתי האבנים הראשונות לזכר עדי יהוה בעיירה סט. גאורגן, ליד זלצבורג. כעבור ארבע שנים, לאחר שהוסרו המכשולים הבירוקרטיים, הוא קיבל רשות להניח עוד 600 אבני נגף בקלן. בלברקוזן, העיר השכנה של קלן והעיר התאומה של נוף הגליל (נצרת עילית לשעבר), יש 37 אבני נגף.

## קישורים חיצוניים

* 

קטגוריה:אמנים גרמנים
קטגוריה:גרמנים שנולדו ב-1947
נבחרת קוסובו בכדורגל

250px|שמאל|ממוזער|סמל קודם של הנבחרת
**נבחרת קוסובו בכדורגל** (באלבנית: ***Kombëtarja e futbollit të Kosovës***, בסרבית: **Фудбалска репрезентација Косова**) היא נבחרת הכדורגל הלאומית של קוסובו. 

## היסטוריה
הנבחרת קמה לאחר פירוק יוגוסלביה וב-14 בפברואר 1993 ערכה את משחקה הלא רשמי הראשון בו הפסידה 3-1 ל. לאחר קבלת העצמאות ב-17 בפברואר 2008, החליטה ההתאחדות לכדורגל של קוסובו להגיש בקשה לפיפ"א על מנת להתקבל כחברה בארגון, אך ב-22 במאי באותה שנה פיפ"א דחתה את הבקשה. בספטמבר  מספר שחקנים מפורסמים בעלי מוצא קוסוברי, כגון: שרדאן שאקירי, גרניט ג'אקה, ואלון בהראמי ולוריק צאנה הגישו בקשה לפיפ"א לאפשר לנבחרת קוסובו להשתתף במשחקי ידידות. הבקשה נדחתה בעקבות מחאת התאחדות הכדורגל של סרביה, אך מאוחר יותר, ב-13 בינואר 2014 הנבחרת קיבלה אישור של פיפ"א לקיים משחקי ידידות, בתנאי שלא תציג במשחקיה סממנים לאומיים. ב-5 במרץ 2014 הנבחרת ערכה את המשחק הרשמי הראשון שלה נגד  שנגמר בתיקו 0-0.

ב-מרץ 2015, הודיע נשיא אופ"א, מישל פלאטיני, כי נראה שקוסובו תוכל להצטרף להתאחדות הכדורגל האירופית ב-2016. ב-3 במאי 2016 התקבלה הנבחרת לאופ"א וב-13 במאי 2016 התקבלה לפיפ"א, יחד עם נבחרת גיברלטר. נבחרת קוסובו משתתפת לראשונה בתולדותיה במוקדמות גביע העולם בכדורגל לקראת מונדיאל 2018. עם הצטרפותה של קוסובו לפיפ"א הצטרפו אליה מספר שחקנים ממוצא קוסוברי ששיחקו בנבחרות אחרות כגון: ואלון בארישה, הרולינד שאלה ואלבאן מאהה. במשחקה הרשמי הראשון במוקדמות מונדיאל 2018 סיימה הנבחרת את משחקה בתיקו 1-1 נגד  כאשר ואלון בארישה כבש את השער הרשמי הראשון של הנבחרת בדקה ה-60 של המשחק.

## כל [[גביע העולם בכדורגל|גביעי העולם]]
* 2018 עד 2026 - לא העפילה

## כל [[אליפות אירופה בכדורגל|אליפויות אירופה]]
* 2020 עד 2024 - לא העפילה

## [[ליגת האומות של אופ"א]]

:*משחקי תיקו כוללים גם משחקים שהוכרעו בבעיטות הכרעה

## שחקנים בולטים בהווה ובעבר
*סאמיר אויקני
*אלברט בוניאקו
*ואלון ברישה
*ברסאנט צלינה
*ברנרד ברישה
*בסארט ברישה
*אלבסן רשאני
*ודאט מוריצ'י
*אמיר רחמאני

## שיאי שחקנים
ממוזער|'''מרגים וויוודה''' שיאן ההופעות (71) בנבחרת קוסבו בכל הזמנים.
נכון ל-18 בנובמבר 2025. *לאחר המשחק מול *
:שחקנים **מודגשים** הם שחקנים שעדיין פעילים בנבחרת.

### שיאני ההופעות

### מלכי השערים
[ממוזער|'''[ודאט מוריצ'י''' מלך שערי (32) בנבחרת קוסבו בכל הזמנים.|308x308 פיקסלים]]

## מלבישות

## קישורים חיצוניים

* 
* הנבחרת הלאומית של קוסבו באתר התאחדות הכדורגל של קוסובו (באנגלית).
* 
* 

## הערות שוליים

קטגוריה:קוסובו: כדורגל
קוסובו
רודולף קייזר

**רודולף קייזר** (באנגלית **Rudolf Kayser**; 28 בנובמבר 1889 – 5 בפברואר 1964) היה סופר וחוקר ספרות גרמנית.

## קורות חיים
רודולף קייזר נולד בעיירה פרכים שבגרמניה. את מבחני הבגרות עבר בהצלחה בשנת 1910. לאחר מכן למד ספרות גרמנית, פילוסופיה ותולדות האמנות, בשנת 1914 סיים את לימודיו עם דוקטורט בפילוסופיה.

עוד בימי לימודיו כתב קייזר יצירות ספרותיות. אחד מפרסומיו החשובים הייתה הנובלה "מות משה". הנובלה פורסמה בשנת 1921 בסדרת הספרים האקספרסיוניסטית "היום האחרון", שראתה אור על ידי המו"ל הנודע קורט וולף.

בין השנים 1922 עד 1933 היה קייזר העורך הראשי של כתב העת הספרותי Die Neue Rundschau, שרואה אור עד היום בבית ההוצאה לאור פישר (S. Fischer) בברלין. כמו כן ערך את אנתולוגיית השירה האקספרסיוניסטית "הבשורה" (Verkündigung), כתב את הביוגרפיה של ברוך שפינוזה וספרים בנושא תולדות הפילוסופיה והספרות.

קייזר נישא לאילזה איינשטיין, בתו החורגת של אלברט איינשטיין. הקשר המשפחתי הביא לקרבה אינטנסיבית בין קייזר לאיינשטיין, שנמשך אף לאחר מותה של אילזה בשנת 1934. קייזר אף חיבר את הביוגרפיה של איינשטיין, תחת שם העט אנטון רייזר.

לאחר עליית הנאצים לשלטון בשנת 1933, היגר מגרמניה, בגלל קרבתו לאלברט איינשטיין. בתחילה היגר להולנד, שם מתה אשתו בשנת 1934. בשנת 1935 הגיע לניו יורק, שם התחתן בשנית ועסק כמרצה לתולדות הספרות במכללות שונות וכפרופסור לספרות גרמנית ואירופאית באוניברסיטת ברנדייס.

בתחילת שנות ה-60 ביקר קייזר בישראל, ואף כתב על ביקורו בארץ.

קייזר מת בפברואר 1964 בדירתו בניו יורק ממחלת לב.

כבר לאחר מותו של רודולף קייזר, פעל קורט דוד וורמן, מנהל בית הספרים הלאומי והאוניברסיטאי דאז, להעביר את עיזבונו של קייזר לספרייה בירושלים. אולם החומרים הגיעו לספרייה רק לאחר מותה של אווה קייזר, אשתו השנייה, בשנת 2000.

## קישורים חיצוניים
* אקספרסיוניסט מאוחר, מבקר ספרות, חוקר ספרות: עיזבונו של רודולף קייזר  באתר הספרייה הלאומית
* 
* 
* 

קטגוריה:סופרים גרמנים
קטגוריה:חוקרי ספרות גרמנים
קטגוריה:סגל אוניברסיטת ברנדייס
קטגוריה:גרמנים שנולדו ב-1889
קטגוריה:גרמנים שנפטרו ב-1964
איוו ג'ימה הדרומי

**איוו ג'ימה הדרומי** (יפנית **南硫黄島** מילולית, אי הגופרית הדרומי. שמו הרשמי הוא "מינאמי איווֹ-טוֹ"), הוא אי געשי לא מיושב בשליטת יפן. האי הוא האי הדרומי ביותר באיי בונין, ומשתייך לקבוצת איי וולקנו יחד עם איוו ג'ימה ועם קיטה איוו ג'ימה.

## היסטוריה
ממוזער|תצלום אווירי של האי
למרות גיל הארכיפלג בו האי נמצא (כ-48 מיליון שנה), על פי ניתוחי סלעים מהאי, גילו לא יותר מכמה מאות אלפי שנים. האי נתגלה באוקטובר 1543 על ידי הספן הספרדי ברנרדו דה לה טורה על סיפון ספינת הקאראק סן חוואן דה לטראנו.
ב-18 ביוני 2007 שונה שם האי לשם "מינאמי איוו-טו" על ידי הממשל היפני. למרות זאת, שם זה נותר רשמי בלבד ולרוב לא שגור.

## קישורים חיצוניים

קטגוריה:יפן: הרי געש
קטגוריה:יפן: איים לא מיושבים
קטגוריה:טוקיו: גאוגרפיה
ביל שורטן

**ויליאם ריצ'רד "ביל" שורטן** (באנגלית: **William Richard "Bill" Shorten**; נולד ב-12 במאי 1967) הוא פוליטיקאי אוסטרלי, שכיהן כיושב ראש מפלגת הלייבור וראש האופוזיציה. קודם לכן כיהן כשר העבודה וכשר הכלכלה בממשלות קווין ראד וג'וליה גילארד. בשנים 2007–2025 היה חבר בית הנבחרים האוסטרלי מטעם מחוז מריבירונונג, ויקטוריה. טרם היבחרו לבית הנבחרים היה המזכיר הלאומי של איחוד הפועלים האוסטרלי.

## ראשית חייו
שורטן נולד במלבורן, אוסטרליה. אביו ויליאם רוברט שורטן היה אנגלי ואמו אן מק'גראת' הייתה ממוצא אירי ובמקצועה הייתה עורכת דין ומרצה אקדמית. הוא התחנך במכללת אקסבייר ובאוניברסיטת מונאש, בה השלים השכלתו בתחום החוק והאמנות.

בעת לימודיו באוניברסיטה היה ממייסדי רשת הלייבור הצעירה, תנועת הצעירים של הלייבור. הוא השלים לימודיו גם בתחום ניהול עסקים בבית הספר מלבורן לעסקים.

שורטן היה לפעיל במפלגת הלייבור עוד מהיותו סטודנט ועבד עבור השר מטעם הלייבור, גארת' אוואנס ועבור השר ניל פופ. לאחר השלמת לימודיו עבד כעורך דין במשך 18 חודשים.

בשנת 1994 החל לעבוד באיגוד הפועלים וארגן תוכניות שונות עד שנבחר לנציג האיחוד בוויקטוריה. שורטן נבחר בשנת 2001 למזכיר הלאומי של איחוד הפועלים האוסטרלי ונבחר מחדש לקדנציה שנייה ב-2005 וכיהן בתפקיד עד 2007.

כחבר פעיל במפלגת הלייבור הוא היה חבר במועצה הלאומית עד 2011 וחבר בוועדה הניהולית של האגף בוויקטוריה והיה מנהל תאגידי ניהול כלכליים. בין דצמבר 2005 למאי 2008 היה נציג מפלגת הלייבור בוויקטוריה.

## קריירה פוליטית
בשנת 2005 ניסה שורטן להתמודד מטעם הלייבור ומטעם מחוז מריבירנונג לבית הנבחרים והוא נבחר לבסוף בשנת 2007. עד מהרה הפך לדמות דומיננטית במפלגה והיה מעורב בהחלפתו של ראש מפלגת הלייבור קווין ראד בג'וליה גילארד בעת הבחירות הפנימיות במפלגה והיה תומך נלהב של האחרונה. לאחר הבחירות הפדרליות בשנת 2010 הוכרז מספר פעמים כדמות אפשרות שתוכל להנהיג את המפלגה. שורטן שדחה את ההכרזות מונה כחבר הקבינט וכשר הכלכלה בממשלתה של גילארד וב-2011 מונה לשר העבודה (השר ליחסי עבודה). לאחר התפטרותה של ג'וליה גילארד היה שר החינוך בממשלתו קצרת הימים של קווין ראד.

לאחר הבחירות הפדרליות בשנת 2013, שבהן קווין ראד נכשל בניסיונותיו להיבחר לתפקיד ראש ממשלת אוסטרליה, נערכו הבחירות הפנימיות במפלגה בהן הוא ניצח את אנתוני אלבניז ונבחר ליו"ר מפלגת הלייבור וליושב ראש האופוזיציה. לאורך כהונתו של טוני אבוט כראש ממשלה הוא נוהג לבקר את מדיניותו של האחרון ולא מהסס להתעמת מולו בהצבעות חקיקה בבית הנבחרים.
בבחירות מאי 2019 הפסיד ביל שורטן לסקוט מוריסון מהמפלגה הליברלית של אוסטרליה בניגוד לכל התחזיות והסקרים שניבאו לו ניצחון.

## קישורים חיצוניים

* 

* הדף של ביל שורטן בפייסבוק

## הערות שוליים

קטגוריה:מפלגת הלייבור (אוסטרליה)
קטגוריה:שרי ממשלת אוסטרליה
קטגוריה:בוגרי אוניברסיטת מונש
קטגוריה:אוסטרלים שנולדו ב-1967
מוזיאון הכוחות המוטסים הרטנשטיין

250px|ממוזער|שמאל|מייג'ור גנרל רוברט ארקהרט בחזית מפקדתו במלון הרטנשטיין במבצע מרקט גארדן.
**מוזיאון הכוחות המוטסים הרטנשטיין** (באנגלית: ** Airborne Museum Hartenstein**) נמצא בעיירה אוסטרבייק (Oosterbeek) בהולנד, כ־5 ק"מ מערבית לארנהם.

## הקמה
המוזיאון מוקדש לתיעוד הקרב על ארנהם במלחמת העולם השנייה שהיה במסגרת מבצע מרקט גארדן בתאריכים 17 בספטמבר 1944 - 26 בספטמבר 1944.

במקום זה לחמה האוגדה המוטסת הראשונה של הצבא הבריטי בפיקודו של מייג'ור גנרל רוברט ארקהרט בכוחות גרמנים של קורפוס הפאנצר אס אס ה־2. ארקהרט קבע את מפקדתו במלון הרטנשטיין.

הבניין נבנה ב־1865 כחלק מחווה פרטית. ב־1942 הפך לבית מלון. הבניין נפגע בקרב וב־1949 שוקם והפך שוב לבית מלון. לבסוף נרכש על ידי הרשות הציבורית והפך למוזיאון. הפתיחה הייתה ב־11 במאי 1978 בנוכחות מפקד האוגדה רוברט "רוי" ארקהרט.

במוזיאון יש תצוגה של כלי נשק מקוריים, מדים, מפות וסרטים על הקרב על ארנהם מנקודת מבטם של הבריטים, הגרמנים ואזרחי הולנד שנדרשו על ידי הגרמנים לפנות את ארנהם וסביבתה ורבים מהם נהרגו.

ב־2008 עבר המוזיאון שיפוץ נרחב ונפתח בו אגף של "החוויה המוטסת" עם דיורמות המשחזרות את זירת הקרב.

בקרבת המוזיאון נמצא בית הקברות הצבאי ארנהם־אוסטרבייק בו קבורים מאות מחללי הקרב. מדי שנה נערך ליד המוזיאון כנס ומצעד של ותיקי החיילים שהשתתפו בקרב.

## קישורים חיצוניים

* 

קטגוריה:מבצע מרקט גארדן
קטגוריה:הולנד במלחמת העולם השנייה
קטגוריה:מוזיאונים צבאיים
קטגוריה:מוזיאונים למלחמת העולם השנייה
קטגוריה:חלדרלנד
הרטנשטיין